作者:孫光憲
標題:更漏子
內容:聽寒更，聞遠雁，半夜蕭娘深院。扃繡戶，下珠簾，人語靜，香閨冷，紅幕半垂清影。雲雨態，蕙蘭心，今夜期，來日別，相對只堪愁絕。偎粉面，撚瑤簪，銀箭落，霜華薄，牆外曉雞咿喔。聽付屬，惡情悰，燭熒煌，香旖旎，閑放一堆鴛被。慵就寢，獨無憀，不會得，這心力，判了依前還憶。空自怨，奈伊何，掌中珠，心上氣，愛惜豈將容易。花下月，枕前人，交頸語，合歡身，便同比目金鱗。連繡枕，臥紅茵，對秋深，離恨苦，數夜滿庭風雨。凝想坐，斂愁眉，紅窗靜，畫簾垂，魂消地角天涯。和淚聽，斷腸窺，求君心，風韻別，渾似一團煙月。歌皓齒，舞紅籌，能婉媚，解嬌羞，王孫忍不攀留。惟我恨，未綢繆，